
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ 
От проведено съвместно заседание на Постоянните комисии към Общински съвет Златоград

На 27.02.2026., (петък) от 13:00 часа, в залата на Общински съвет Златоград се проведе съвместно заседание на Постоянните комисии към Общински съвет Златоград. В заседанието участваха: инж. Елка Чаушева – секретар на Община Златоград, г-жа Златка Цекова- Директор на дирекция „Административно-правно обслужване, общинска собственост и замеделие“, той и юрисконсулт, г-н Любомир Ангелов - Директор на Дирекция "Хуманитарни дейности, благоустрояване, озеленяване и опазване на околната среда, г-н Юли Хаджийски – Главен инженер, г-жа Силвия Щърбова – Главен счетоводител, Диана Димитрова – Юрисконсулт, публичен изпълнител и лице по защита на личните данни. Присъстваха и кметове на с. Долен, с. Аламовци и с. Ерма река, г-н Николов  от МБАЛ Златоград, граждани и други. 
Председателстващ съвместното редовно заседание на постоянните комисии към ОбС Златоград,  е  г-н Иванов.
Г-н Иванов: Добър ден на всички! С кворум от 5 постоянни комисии, откривам днешното заседание на Постоянните комисии. 

Г-н Иванов даде думата на г-жа Хаджийска.

Г-жа Хаджийска: Уважаеми колеги и съграждани, на идване насам разбрах, че е починала дългогодишната учителка по математика – Б. Д. Една жена, с чието име са свързани много семейства в Златоград. Още повече тя е и носител, мисля че на Медал за заслуги към община Златоград. Затова преди да започнем заседанието, Ви предлагам със ставане на крака и едноминутно мълчание да почетем паметта на г-жа Б. Д. 

*********************************************

Г-н Иванов: На имейлите на всички е изпратен дневния ред. Предложения по дневния ред? 
 
Г-жа Кръстева: Уважаеми колеги, процедурно Ви предлагам точката с внесената Петиция от жители на Община Златоград, относно: Предприемането на спешни мерки на проблема с бездомните кучета в град Златоград, от т. 9 да стане т.1, поради големия обществен интерес и присъствието на представителя  В. Т., която подаде сигнала. Предлагам Ви в дневния ред да влезнат – Информация от кмета на община Златоград, относно: Закона за опазване на околната среда, която е пристигнала във вчерашния ден, изпратена Ви е на имейлите. И докладна записка относно:  Заявление от „Л**** Б******* 2***“ **** с вх.№ 52-00-836/22.12.2025 г. за допускане изработването на Подробен устройствен план – устройствена план-схема  за обект: „Нова КЛ 20 кV от КРУ № 14 на РУ 20 кV на п/ст „Ерма река“ до ОСЕЕ с инсталирана мощност 10 MW и капацитет 40MWh, намиращи се в УПИ І и УПИ ІІ, кв.8 по ПУП на с.Ерма река, с вх.№ ОС-175/26.02.2026г. и изх.№ 61-00-77/26.02.2026г., постъпила от кмета на Община Златоград, също Ви е изпратено вчера на имейлите. Молба за еднократна помощ, предлагам да бъде включена към точката за еднократна финансова помощ. И тъй като виждам представител и на такситата, предлагам след петицията да бъде разгледана - осма точка да стане втора точка за определяне на таксиметровите стоянки. Това са моите предложения.

Г-жа Чаушева: Уважаеми г-н Иванов, уважаеми госпожи и господа общински съветници, днес входирахме още две докладни записки, които моля да бъдат включени за разглеждане в днешното заседание. Едната е относно неотложен ремонт на асансьора в сградата на общината, а втората е придобиване в собственост на лек автомобил. 

Г-н Иванов попита за други предложения, такива не постъпиха и той подложи на гласуване предложенията по реда на постъпването им. 
 
· От т. 9 да стане т. 1 - Петиция от жители на община Златоград за: Спешни мерки относно проблема с бездомните кучета в град Златоград, с вх.№ ОС-168/25.02.2026г.; Писмо от В. Т. относно: Нападение от глутница кучета, с вх.№ ОС-151/17.02.2026г. и Писмо от Председателя на Общински съвет Златоград до кмета на Община Златоград,  с изх.№ ОС-150/17.02.2026г. 

Комисиите гласуваха с 8 гласа „за“, 0 „против“ и  0 „въздържал се“ – приема се.

· Точка 8 да стане точка 2 - Докладна записка относно: Определяне на таксиметрови стоянки на територията на град Златоград, с вх.№ ОС-113/27.01.2026г. и изх.№ 61-00-46/27.01.2026 г. постъпила от кмета на община Златоград.

Комисиите гласуваха с 8 гласа „за“, 0 „против“ и  0 „въздържал се“ – приема се.

· Като т. 10 от дневния ред – Докладна записка относно: Заявление от „Л**** Б******* ****“ **** с вх.№ 52-00-836/22.12.2025 г. за допускане изработването на Подробен устройствен план – устройствена план-схема  за обект: „Нова КЛ 20 кV от КРУ № 14 на РУ 20 кV на п/ст „Ерма река“ до ОСЕЕ с инсталирана мощност 10 MW и капацитет 40MWh, намиращи се в УПИ І и УПИ ІІ, кв.8 по ПУП на с.Ерма река, с вх.№ ОС-175/26.02.2026г. и изх.№ 61-00-77/26.02.2026г., постъпила от кмета на община Златоград.

Комисиите гласуваха с 8 гласа „за“, 0 „против“ и  0 „въздържал се“ – приема се.

· Като т. 11 от дневния ред - Информация относно: Отчет за реализираните дейности през 2025 година, които допринасят за постигане на заложените цели и мерки в Програмата за опазване на околната среда на община Златоград, 2023-2028г. (ПООС 2023-2028), приета от ОбС Златоград с Решение № И 72 от 09.04.2024г., с вх.№ ОС-176/26.02.2026г. и изх.№ 61-00-78/26.02.2026г., постъпила от кмета на община Златоград.

Комисиите гласуваха с 8 гласа „за“, 0 „против“ и  0 „въздържал се“ – приема се.

· Към т. „Молби за еднократна финансова помощ“ – Молба от жител за отпускане на еднократна финансова помощ.

Комисиите гласуваха с 8 гласа „за“, 0 „против“ и  0 „въздържал се“ – приема се.

· Докладна записка относно: Даване на съгласие за извършване на капиталов разход за спешен ремонт на пътнически асансьор в сградата на Община Златоград, с вх.№ ОС-183/27.02.2026 г. и изх.№ 61-00-79/27.02.2026г., постъпила от кмета на община Златоград. 

Комисиите гласуваха с 0 гласа „за“, 2 „против“ и  6 „въздържал се“ – не се приема.


· Докладна записка относно: Придобиване на собственост – моторно превозно средство: лек автомобил, марка „T*****“, модел: „*-**“, с рег. № РА *****КМ, от община Златоград. 

Комисиите гласуваха с 0 гласа „за“, 4 „против“ и   4 „въздържал се“ – не се приема.

Обяснение на отрицателен вот от г-жа Хаджийска: Г-жо Чаушева, нямам нищо против докладните записки, но настоявам всяко нещо, за което гласувам да съм получила един ден предварително, за да имам време да се запозная. По едното Ви предложение вероятно има финансови средства, които са Ви необходими, то иначе няма да дойде в Общински съвет. А надали и другата Ви докладна е от вчера за днеска. Затова аз не подкрепих и няма за подкрепям докладни записки, които постъпват в последния момент и от нас се иска, от мен персонално, машинално да вдигам ръка „за“.


Г-н Иванов подложи на гласуване с вдигане на ръка,  целия дневен ред, с така направените допълнения. 

Комисията гласува с 8 гласа „за“, 0 „против“ и  0 „въздържал се“ – приема се.


ДНЕВЕН РЕД:

1. Петиция от жители на община Златоград за: Спешни мерки относно проблема с бездомните кучета в град Златоград, с вх.№ ОС-168/25.02.2026г.; Писмо от В. Т. относно: Нападение от глутница кучета, с вх.№ ОС-151/17.02.2026г. и Писмо от Председателя на Общински съвет Златоград до кмета на Община Златоград,  с изх.№ ОС-150/17.02.2026г. 

2. Докладна записка относно: Определяне на таксиметрови стоянки на територията на град Златоград, с вх.№ ОС-113/27.01.2026г. и изх.№ 61-00-46/27.01.2026 г. постъпила от кмета на община Златоград.

3. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.01.2026 - 31.01.2026 г.

4. Информация относно: Дейността на РС „ПБЗН“ – Златоград през периода на 2025 година, с вх.№ ОС-20.01.2026г.,  постъпила от Началника на РС „ПБЗН“ – Златоград.

5. Информация относно: Отчет за изпълнение на Годишната програма за управление и разпореждане със собственост през 2025г., с вх.№ ОС-165/24.02.2026г. и изх.№ 61-00-72/24.02.2026г., постъпила от кмета на община Златоград.

6. Отчет относно: Годишен отчет за изпълнението на Програмата за управление на Община Златоград за 2025 година, с вх.№ ОС-121/30.01.2026 г. и изх.№ 61-00-49/30.01.2026г., постъпил от кмета на община Златоград.

7. Докладна записка относно: Проект на програмата за закрила на детето за 2026г., с вх.№ ОС-155/18.02.2026г. и изх.№ 61-00-65/18.02.2026г., постъпила от кмета на община Златоград.

8. Докладна записка относно: Авансово финансиране на плащания по проекти, финансирани със средства от Европейския съюз и от други международни програми и договори, чрез отпускане на временни безлихвени заеми, с вх.№ ОС-149/16.02.2026г. и изх.№ 61-00-62/16.02.2026г., постъпила от кмета на община Златоград.

9. Докладна записка относно: Бюджетни разплащания през 2026г. до приемане на бюджета на Община Златоград за 2026 г., във връзка с прилагане на чл.3, ал.2, изречение трето от Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г. и Решение № 47 от 21.01.2026г. на Министерския съвет, с вх.№ ОС-128/02.02.2026 г. и изх.№ 61-00-53/02.02.2026 г., постъпила от кмета на община Златоград. 



10.  Докладна записка относно: Заявление от „Л**** Б******** ****“ **** с вх.№ 52-00-836/22.12.2025 г. за допускане изработването на Подробен устройствен план – устройствена план-схема  за обект: „Нова КЛ 20 кV от КРУ № 14 на РУ 20 кV на п/ст „Ерма река“ до ОСЕЕ с инсталирана мощност 10 MW и капацитет 40MWh, намиращи се в УПИ І и УПИ ІІ, кв.8 по ПУП на с.Ерма река, с вх.№ ОС-175/26.02.2026г. и изх.№ 61-00-77/26.02.2026г., постъпила от кмета на община Златоград.

11. Информация относно: Отчет за реализираните дейности през 2025 година, които допринасят за постигане на заложените цели и мерки в Програмата за опазване на околната среда на община Златоград, 2023-2028г. (ПООС 2023-2028), приета от ОбС Златоград с Решение № И 72 от 09.04.2024г., с вх.№ ОС-176/26.02.2026г. и изх.№ 61-00-78/26.02.2026г., постъпила от кмета на община Златоград.

12. Молби и жалби от жители на Община Златоград;

13.  Други

14.  Еднократна финансова помощ за новородени/ осиновени деца на територията на Община Златоград.

15.  Молби за еднократна финансова помощ.


***************************************************************************

По т.1. от дневния ред: Петиция от жители на община Златоград за: Спешни мерки относно проблема с бездомните кучета в град Златоград, с вх.№ ОС-168/25.02.2026г.; Писмо от В. Т. относно: Нападение от глутница кучета, с вх.№ ОС-151/17.02.2026г. и Писмо от Председателя на Общински съвет Златоград до кмета на Община Златоград,  с изх.№ ОС-150/17.02.2026г. 

Г-жа Кръстева: Уважаеми колеги, Вие всички сте запознати със сигнала, който е подаден от г-жа Топчиева за нападение от глутница кучета на 17.02.2026 г. За съжаление проблемът с кучетата е дискутиран многократно в Общински съвет Златоград и в резултат на безпокойствата на съветниците, относно безопасността на жителите, са взети решения в бюджет 2024 година е гласувана сума от 20 000 лева в Капиталовата програма. В бюджет 2025 година е гласувана сумата от 50 000 лева. Въпросът ми е защо нямаме изпълнение на капиталовата програма, в обектите в бюджет 2025 г., мисля, че беше обект 106 от инвестиционната програма? Какви са причините за неизпълнението на заложените обекти, които ще доведат до овладяване на популацията на бездомните кучета? След като е постъпил сигнала от г-жа В. Т., изпратих писмо до кмета на общината за предприемане на спешни мерки за обезопасяване и обезвредяване точно на агресивните кучета. След, което постъпи  и Петиция от жители на община Златоград, която е входирана в Общински съвет. Интересното е, че сигнала беше подаден в сряда, а в понеделник лично аз подадох сигнал, че на центъра на община Златоград има глутница кучета и че учениците, които прекосяваха площада бяха обезпокоени и заобикаляха. Но след моя сигнал нямаше абсолютно никакви взети мерки. Затова се наложи писмено да искам предприемане на спешни мерки от кмета на община Златоград. Имаме върнат отговор, че е започнала кастрацията. Въпросът ми е : Защо трябва да се стигне до инцидент, за да се започне кастрацията? И г-жо Чаушева, тъй като отсъства кмета, Вие най-вероятно ще отговорите, защо нямаме изпълнение на две поредни години на заложени суми в бюджетите по капиталовата програма, изпълнението точно на тези обекти. Ако може и служителят да извикате, който отговаря за кастрацията, да даде по-подробна информация. 

Г-н Иванов даде думата на г-жа Топчиева. 
    
Г-жа Топчиева: Уважаема г-жо Председател, уважаеми г-жо Чаушева, общински съветници, тук съм от името на един обикновен гражданин, който даде по-голяма публичност може би и се стигна до там, че просто исках да знам, повече хора да дадат, да им дам свободата. То не е свободата, просто да ги подтикна да пуснат куража сигнал към общината. И бях учудена, че наистина страшно много хора са подавали сигнал всъщност. Писмото ми до кмета и до Общински съвет беше, защото искам да знам много точно и ясно, защото знам, че този проблем е национален. Този проблем не е само в Златоград. Този проблем е свързан и с манталитета на хората, които изхвърлят, оставят кучетата си, хора, които хранят бездомни кучета, също това е проблем. Много е обширна темата, но не искам въобще да става въпрос. Искам много точно, кратко и ясно да ми се даде, защото да, получих и аз писмото от кмета на община Златоград. Лично мен, не мога да кажа, че съм по-спокойна от това да знам, че се води един регистър на бездомните кучета и че регулярно и въпроса ми е: Колко регулярно е хващането на тези кучета, кастриране, обезпаразитяване? Проблем има, проблемът не е решен. Мерките явно не са достатъчни. Една безопасност на населението мисля, че е на първо място. За съжаление, лично и аз мога да кажа, че никой не си дава сметка колко е голям проблема, докато не му се случи лично. За съжаление дори знам, и аз съм била част от Общински съвет. Гласувала съм 2024 година за този приют, но докато не дойде момента лично да го изпитам този ужас и да си дам представа колко е голям и сериозен проблема с това да има глутници на бездомни кучета и кучета, които в крайна сметка проявяват голяма агресия. Искам на това да обърна внимание и няма да ги оставя нещата така просто с този отговор. Искам да видя действия, с които се набляга на това да не се допускат кучетата да се разхождат на глутници и да нападат хора и жители. Искам да Ви кажа, че на поста, които бях сложила в една F******** страница с такава инициатива, просто да подтикна хората, които да дават сигнал, 124 са коментарите са на хора, които или са нападнати, или се страхуват, или са подали сигнал. Това не са малко хора. Петицията, която беше инициирана е подписана от 200 човека, което също не е малко. Проблема, пак казвам е голям и не искам, просто искам общината да си даде представа, че действията, които прави не са достатъчни. Не са достатъчни просто и ще трябва да се направи нещо, с което наистина да се реши проблема. Това е.      

Г-жа Чаушева: Ние също отчитаме важността на този проблем. Записали сме и в отговора, че извършваме действия по Общинската програма за овладяване на популацията на безстопанствените кучета и се съобразяваме с правната рамка на националното ниво. Имаме действия. В отговора сме информирали, че тази година са 5 броя мъжки и 3 броя женски кучета, които са кастрирани, обезпаразитени външно и вътрешно, ваксинирани са против бяс и красти и микрочипиране. Регистъра е част от дейността, която ни е вменена, която е записана в общинската програма за овладяване на популацията. Така че ние работим в тази насока. Сигурно се виждат мерките малко като обем, но в същото време тази дейност изисква много и специализирана дейност и от страна на наши служители и от лекари, които приобщаваме към този проблем. По отношение на обекта – Ветеринорно-медицинска амбулатория в края на миналата година е сключен договор за проектиране и към настоящия момент се извършва проектиране. Срока мисля, че е определен до края на месец март. Ще имаме такъв проект, който ще ни даде ясна картина за средствата, за строително-монтажните работи, които трябва да се извършат. Но този проект е във връзка с обособяване на една ветеринарна амбулатория, в която действително ще продължат да се извършват същите дейности – кастриране, обезпаразитяване, ваксиниране. Така, че се надявам и в тази насока да имаме повече действия, които да отчетем. Ще помоля и г-н Ангелов да каже няколко думи по темата. 
    
Г-н Ангелов: Благодаря г-н Иванов! Уважаеми госпожи и господа, уважаеми жители на община Златоград, в интерес на истината, въпросът с популацията на бездомните кучета, наистина според мен представлява един социален феномен. Казвам социален феномен, защото всички много добре да си даваме сметка на масата, че бездомните кучета не падат от небето, а те са производни за съжаление на хора, които неглижират тяхното отглеждане. Кучета, които са били домашни и в последствие са били пуснати на улицата. Проблемът е и социален, разбира се, защото сме свидетели на това как в определени моменти има ситуации, в които кучетата агресират, всяват страх и паника сред населението, сред децата, което е още по-опасно. И очевидно този проблем може би изключително трудно може да се реши и от нас и от бъдещите управници след нас. За съжаления държавата и законодателя в България, за съжаление казвам според мен, а може пък да е за добро според тях, е направил така режимът в България да бъде кратко и ясно за всички. Защото иначе законовата уредба и законовия мир е толкова всеобхватен и труден за разбиране от хората, че и да й го чета в момента ще изглежда като завоалиране. Режима в България е следния: улавяне на бездомни кучета, кастриране, ваксиниране, външно и вътрешно обезпаразитяване. Ваксинирането е против бяс, против краста и други болести. Маркиране, микрочипиране и връщане по местата, от които са уловени. Единствено не се връщат от местата, където са уловени след обработката, когато те са били хванати в близост до училище, детска площадка, градски парк, детска градина. Евтаназията на животните, като масова мярка е абсолютно забранена в закона. Те подлежат, незаконните евтаназии и убийства на кучета на наказателно преследване. Агресивните кучете, говорим за това защо нали агресивните кучета не се махат, защо агресивните кучета едва ли не, не се евтанизират. Ще Ви зачета нещо, но моля Ви да проявите наистина търпение, защото много се радвам, че най-после ще може да направим по-широка дискусия, аз отдавна настоявам за такава, но по една или по друга причина не се състои. В закона чл. 179 от Закона за ветеринарно-медицинската дейност, по който и общината е длъжен да се движи и да спазва е записано следното: „ал. 1. Евтаназията на животни се извършва от ветеринарен лекар, който упражнява ветеринарно-медицинска практика. Ал. 2. При евтаназия ветеринарния лекар вписва в амбулаторен дневник причините за това.

Г-жа Кръстева: Извинявайте много, защо тръгнахте към евтаназия?          

Г-н Ангелов: Тръгнах, защото в крайна сметка имаме много такива сигнали, които касаят агресивни кучета и нападения и много често в неформални разговори сме били едва ли не питани защо в крайна сметка тези агресивни кучета не са подложени на хуманно отнемане на живота чрез евтаназия да се реши проблема. Затова искам да уточня пред всички граждани и пред вас защо това е толкова трудно и наистина е краен процес и крайна мярка. Добре, оставям този проблем. Продължавам тогава по другите неща, които се засегнаха. Г-жа Топчиева, казва, че мерките, които в момента ние сме предприели спрямо кучетата са недостатъчни. И пита в своята публикация с риторичен въпрос „Не може ли нещо друго? И само това е перифразирам, не съм точно сигурен как го беше записала. За съжаление г-жо Топчиева, за съжаление казвам, това е, което ние можем да направим. Защо е важен регистъра? Който вие казвате някакъв регистър. Този някакъв регистър е изключително важен поради следната причина. Ние имаме два регистри, които водим в общината. Един на бездомните кучета кастрирани и един на домашните кучета, животни компаньони. Важни са тези регистри, ще ви кажа защо. Когато дадено куче бъде обработено, ваксинирано, маркирано, микрочипирано с транспондер, който се вкарва в него, то се регистрира в нашият регистър, влиза в системата на ОДБХ Смолян и това куче вече става изключително лесно разпознаваемо, където и да попадне. По същия начин са и регистъра за домашните кучета. Всеки собственик, който го регистрира, микрочипира и кастрира, в последствие ако реши, че вече по дадена причина не може да се грижи за кучето си и реши да го изостави, с този регистър то ще бъде много лесно откриваемо и ще бъде ясно кой собственик си е позволил да наруши закона и да му се потърси отговорност. Освен това и регистрите ни дават ясна представа за това каква е картината временна в общината с това колко животни имаме кастрирани и с това колко животни имаме преброени. Защото има една национална програма за овладяване популацията на безстопанствените животни на територията на Република България, която ясно и категорично казва следното: Всички общини сме длъжни да вървим към следните приоритети, които трябва да спазваме – масова кастрация, ваксинация и обезпаразитяване на безстопанствените кучета, която дългосрочно да доведе до намаляването на тяхната популация, повишаване на културата при отглеждане на домашни любимци и насърчаване чрез различни инициативи за тяхната кастрация и регистрация. Завишаване контрола върху отглеждането на домашни кучета с цел размножаване и търговия. Преброяване веднъж на две години на бездомните кучета на територията на населените места в общината. Защо е важно това преброяване? Защото в дългосрочен план Националната програма предвижда изграждането на регионални приюти за бездомни кучета, които да бъдат изградени след доказано блокиране и намаляване на раждаемостта на бездомните животни на територията на страната в продължение на две поредни години. Регионални приюти може да се каже, че са на принципа на регионалното депо, което имаме в Мадан. Тоест три общини заедно изграждат приюта и в последствие, което е много по-тежкия процес, го поддържат да функционира. Тоест, той ще бъде на разположение на трите общини. Това е националната рамка. Към това ни тика закона, към това ни кара да работим, за да можем поетапно да намали популацията. И както казват една кастрирана женска кучка е минимум минус 10 кучета за общината. Искам да Ви зачета каква е статистиката в община Златоград през последните 5 години. Ежегодно се осъществяват тези регулярни кампанийни дейности, които освен по сигнал се извършват и регулярно в съответствие, като работим с, както казах лицензирана ветеринарна амбулатория, която е мобилна и идва при нас, която извършва тези ваксинации, кастрации и така нататък. През последните 5 години до настоящия момент са обработени 42 броя кучета…..

Г-н Иванов: Може ли да посочите конкретни мерки.

Г-н Ангелов: Аз само това правя до момента, конкретни мерки казвам. 

Г-н Иванов даде думата на г-жа Кръстева. 

Г-жа Кръстева: Г-н Ангелов, направо ми е смешно или трагично за нещата, които говорите. Хората искат действие. В момента не ми говорете за регистри, статистики и така нататък. Законовата отговорност за контрола на безстопанствените кучета е изцяло на общината. Когато вие не можехте да се справите с проблема го нарекохте социален феномен. Сега ще Ви кажа факти. Писмото на г-жа Топчиева пристига на 17.02.2026г. Отговорът на кмета пристига на 26.02.2026г., и той казва, че  миналата седмица, след писмото на г-жа Топчиева са кастрирани 5 броя мъжки и 3 броя женски. Защо трябва да се чака да има сигнал? Нали казвате, че имате регистър и е много лесно по този регистър да знаете агресивните кучета. Защо не сте ги кастрирали? Защо трябва някой да подаде сигнал и да се случи нещастие, за да се тръгне да се действа? Аз определям, съвсем отговорно го казвам, като абсолютно бездействие всички насоки по отношение за овладяване на безстопанствените кучета. Сега г-жа Чаушева, ми отговори, че имаме проектиране на нашия обект за изграждане на амбулаторната площадка. Бюджетът беше приет на 20.05.2025 г., а вие казвате, че крайният срок за проектирането е 20.03.2026 г. Това са почти близо 10 месеца. Проектиране за 10 месеца, браво г-жо Чаушева! Щом е един месец, значи вие сте го възложили в 2026 година.

Г-жа Чаушева: В края на 2025 година.

Г-жа Кръстева: Ами какво правихте от 20 май до края на 2025 година? За какви действия говорим? Хората искат действия, не статистики, регистри и така нататък. И като имахте регистър, г-н Ангелов, защо не регистрирахте тези кучета, че са агресивни и да бъдат кастрирани преди да се случи инцидента? Вие говорите някакви статистики, какво било. По закон безстопанствените кучета са изцяло отговорност на общината. Изцяло отговорност на общината. Вие казахте, че е социален феномен. Никакъв социален феномен. Бездействието от страна на администрацията води до феномен, който притеснява живота, здравето и безопасността на жителите на общината. Никой не говори за евтаназии и тем подобни неща. 

Д-р Чинар: Аз искам само да уточня, че идеята на г-жа Топчиева, както аз разбрах, с какви мерки ще се засили дейността на общината, за да няма такъв проблем. Значи какви са тези мерки? Значи вместо 5 кучета трябва да са 25 примерно за този период, а не 5 кучета или 3 кучета. Ако нямате възможност за пари, ще ги гласуваме. Аз слушам много внимателно, когато вие говорите, сега вие слушайте. Когато имаме проблем с кучетата и той вече отива сред гражданите, какво прави общината. Трябва да засили мерките, не да прави по 3 или 5 кучета на месец. Ако искат пари ще им гласуваме пари да бъдат 10 или 20, или 25 според този регистър. Това беше и идеята на г-жа Топчиева според мен.  

Г-жа Романова: На мен тава всичко, което тука се говори ми звучи като замитане на проблема. Да, точно така, г-н Ангелов. Точна така ми звучи. След като толкова много регистри, кастриране , те кучетата не са от вчера, не са от миналата година, те с всеки ден растат и стават все повече и повече. Явно нещата не вървят. Съгласен, несъгласен, това е. Видимо е естествено. Около нашето училище ОУ „Васил Левски“ е пълно с кучета. Аз от нас вървя точно три минути до училището, сигурно срещам 10 кучета. Не знам кой ги създава, но явно общината не си върши работата. И тези регистри, които ги четете и какво сте направили, това не решава проблема на г-жа Топчиева. И дори един г-жо Топчиева, да е подал жалба това е проблем, не 124, не 150, един, само вие да бяхте, това е проблем. Но за съжаление това не е проблем само на един, на двама, на трима, на десет на петнайсет, това е ежедневие за някои хора. Има хора, които в 5 часа сутринта ходят на работа. В пет сутринта, това е някакъв ужас, ако вървя пеша, аз примерно имам транспорт, но не мога да карам и това ме кара да вървя пеша, аз вървя със страх всяка сутрин. Това, че някой ги докарва, че някой ги оставя тука, не знам си какво, това е ваша отговорност. Вие нищо не правите явно. Кастрираме, не знам какво правите вие, пет кучета казахте. Пет женски кучки минус 10 кучета, явно и толкова не сте кастрирали, защото са станали плюс 50 сигурно за два месеца. Да ви я дадем г-н Ангелов, резултатите са видими.    

Г-жа Топчиева: Да, исках да кажа, че по никакъв начин не съм омаловажила регистъра, естествено, че трябва да има такъв регистър. Той е заложен и в закона. Казвам, че регистъра не е действието, което ще намали кучетата. Искам да попитам колко често, тъй като явно вие сте, не знам вие ли отговаряте за тази дейност. Да, и затова. И да ви кажа от името на много хора – ами не се справяте. И е хубаво човек да приеме, когато не се справя с даден проблем и да потърси по-голяма помощ, защото проблема не е решен, задълбочава се. И наистина в прав текст ви казвам, че не се справяте.  Общината, вие, вашата институция, защото проблема се разраства и аз мога да го кажа, като човек, който живее тук вече около 12 години и се вижда как проблема се задълбочава, което означава, че има някои мерки, които трябва да се вземат допълнително или не се взимат на време. Другото е, че има много неща, които могат да направят. Например кампании, с които да се осведомят жителите, че не трябва да се хранят бездомните кучета. Това прави ли се? Сигурна съм, че не се прави. Много малко хора си дават представа, че хранейки бездомни кучета те му казват „Ела, аз ще те храня това е твоят дом“. Така го завъждат, затова има повече кучета на „Гребенци“ в някои квартали, но кучетата са голяма опасност за абсолютно цялото население. Просто искам да знам колко пъти кмета си направи среща на ниво Областен управител, съвместно с няколко общини да се направи такъв Регионален приют. Да, колко пъти? И колко кучета има? Не може да достигнем това условие, за да има регионален приют ли? Не можем да го достигнем. Искам това, което…..не знам наистина не можете да дадете представа, че……Аз също имам дете, което отиде на училище и се върна пеша да ми каже: „Мамо има кучета, трябва да ме закараш“ и аз го закарах. И докато не ми се случи на мен, лично на мен, да имам страх да излезна, защото не знам кое е крайното някой да бъде нахапан. Защото има и такива хора, които са нахапани и кучетата все още са си по места. Не може  да се оставя. И друго искам да попитам колко кучета от всичките, които са ви вашия регистър и чипирани, че са в общината, са им взели изследвания такива, които да докажат, дали имат  те наличие на бяс или агресия. В смисъл наличието на бяс, за да може да се направи нещо по-крайно. Защото закона всъщност казва, че има вариант и за евтаназия.

Г-жа Романова: Само една реплика към вас г-н Ангелов. Значи от цялото, което г-жа Топчиева каза в първоначалното си слово, вие се хванахте за някакъв регистър. Точно за тези думи се хванахте. Не, че има проблем,  не, че нещо се е случило, а някакъв регистър. Това ли беше най-важното в нейните думи? Това ли беше най-важното? Няколко пъти и казахте.                    

Г-н Ангелов: Вие сте ме взели на обстрел тука, все едно аз идвам и пускам кучетата в тая общината. Ама моля ви се. И никой от Вас не си дава сметка, че това в крайна сметка идва…. Не може да…. Значи институцията община е тази, която законодателя е дал правото и отговорността да работи по този проблем. Хубаво или лошо, правилно или не е така. Обаче никой от нас, може и някой от нас да си дава сметка, но да не го казва на тази маса, че всъщност проблема от къде бе госпожи и господа. Идва от това, от недобросъвестни стопани на домашни любимци, които по една или друга причина им писва да си гледат домашният любимец или не искат повече да го гледат и го изоставят на улицата. Г-жо Топчиева, нека да седнем всички заедно и институции и гражданско общество да бъдем по-критични точно към такива собственици. Да се опитваме в момента, в който забележим, че има такъв собственик, който неглижира отглеждането на кучето си или не дай си боже го пусне веднага да се сигнализира. Да има нетърпимост в обществото срещу такива собственици, тогава вече ще бъде друго. Да, права сте и г-жа Романова е права. Г-жа Топчиева, също е много права, с нея винаги съм водил много конструктивни разговори. Съжалявам, че на тази маса трудно ни се получава г-жо Топчиева, ако искате може и след това.

Г-жа Кръстева: Съвсем процедурно, ще ви помоля без квалификации, без нападки и без коментари на кой какво е казал. Г-н Ангелов, има Петиция, нека да имаме уважение към хората. Питат Ви за конкретни мерки. Дайте конкретните мерки, дайте регистъра на домашните любимци, дайте и на другите, дайте ни регистъра да го видим, дайте колко кастрации сте направили последния месец  декември, колко сте направили в януари. Дайте ни документи. Защо проектирането на временната площадка започва в 2026 година, при условие, че парите са предоставени през месец май 2025 година. Тази конкретика, не ми коментирайте точно кой какво е казал. Не давайте квалификации, още сме на първа точка.

Г-н Ангелов: Ние казвате, че първо не искате статистика. Аз като почна по-широко да говора искате само статистика. Какво искате? Статистика ли искате или да говорим. Ето сега 40 за последните 5 години. Не сме спирали да кастрираме. През последните 5 години са обработени и кастрирани 42 броя мъжки кучета и 26 броя женски кучета. Животните са с поставена ушна марка инжекторин транспондер и с издаден индивидуален паспорт и с въведени данни в интегрираната система на БАБХ. Мога наистина да заявя, че ще се направи всичко възможно, всичките допустими мерки, които са по Закона за ветеринарно-медицинската дейност и Закона за защита на животните, а именно улавяне, това което казах, улавяне, кастриране, ваксиниране, маркиране и връщане да бъде засилено и наистина, ако има наличие на по-голям брой не кастрирани животни това да стане по-често и да се извършват дейностите по-често. Ние в момента имаме квартал „Гребенци“ на посочения сигнал на г-жа Топчиева около 4 или 5 кучета, които са все още не кастрирани и не обработени. Останалите 6 са обработени и кастрирани. Имайте предвид, че все пак кучетата не са толкова лесни за улавяне. Благодарение на пушката, която купихме за хуманно улавяне, успяхме да подобрим дейността и в тази връзка се случват нещата малко по-лесно. Но имайте и друго предвид. Втората седмица, в която правим улавянето кучетата вече ни усещат и ни познават. В момента, в който буса на общината се доближи, те бягат, те имат стрес. Така че не може да се прави и толкова често. Трябва да има момент, в които те да се успокоят, след което отново да се направи такъв улов. Не знам може би трябва някой път, някой от вас да тръгне с нас, когато правим кампания, за да се уверите за какво става въпрос. Не искам да звучи като оправдание, полагаме каквото е възможно като мерки. Ще засилим, това което д-р Чинар каза наистина е добре. Ще направим обследваме, оглеждаме улиците. Призовавам гражданите да дават сигнали за не кастрирани кучета. Не кастрирано куче е такова, което няма ушна марка, много лесно се разпознават. Женските са със светли марки, розово, жълти и зелени. Мъжките са със сини и зелени. А в момента, в който установи гражданин, че има куче, което не е с такава марка, може да сигнализира в общината, за да може ние да установим райони, в който обитава и в последствие да вземем мерки. Много ще ни бъде от полза, между другото това, което взехте като решение за ветеринарно-медицинската амбулатория, ще ви кажа защо. Защото това наистина ще ни помогне още по-добре да извършваме навременно, бързо ветеринарно-медицинските манипулации. Защото при наличието на такава амбулатория в Златоград няма да се налага да ангажираме ветеринарни лекари с притежание на амбулатории от други общини. Защото в нашата община няма такава.  Така, че всичко това, което правим е малки стъпки към решаване поне на малко на този проблем. Далеч съм от мисълта, че ще го решим на 100 %. Няма такава община, която да го направи. Много се надявам и държавата целево да започне да отпуска пари всяка община да има кастрационни  центрове. Защото сега ние ще имаме живот и здраве, но Неделино, Мадан, Кирково няма да имат. Какво ще се случи в Златоград? Дано да не съм прав, но имам опасения, че ще започнат да ни карат кучета и да ни ги оставят близо до амбулаторията.
               
Г-жа Хаджийска: Аз съвсем на кратко, без да правя оценки на никого за нищо. Много ми се искаше този разговор да бъде в посока какво правим от тук насетне, защото аз така разбрах писмото на г-жа Топчиева. Какво сме правили в последните пет години? С изненада разбирам, че някой е искал да обсъждаме тази тема, пък видите ли не е имал възможност. Само ще кажа за сведение, че прословутата програма, която непрекъснато цитираме е от 21-ва година. Тази програма чудесно с копи-пейст са изписани нещата, които касаят Националния план. Жителите на Златоград обаче искат конкретно, искат безопасност и конкретни действия. В тази връзка, аз първо ще помоля копие от договора, който г-жо Чаушева, сте сключили в края на миналата година, защото сега с изненада разбирам, че две години Ви бяха необходими, след като имахме планувани средства в бюджета 24-та, в края на 25-та, значи след две години правите договор за проектиране. Хубаво е да го видим този договор. Нещо повече, ще припомня по посока на припомнянето, миналата година по предложение точно на администрацията ние решихме, че ще преименуваме обекта така, както беше в Капиталовата програма. Тоест всичко, което е касаело Общински съвет по отношение на идея, по отношение на финансиране, ние сме били отворени за това. Да, има много кучета в Златоград и г-н Ангелов, не са 10 и не са 15. Ако искате да правите преброяване, преди малко коментирахте по този повод. Добре, след като сте ги преброили и върви това масово преброяване, вероятно знаете и колко са и кучетата към момента приблизително, въпреки, че знаем какви са условията. Аз приемам предложението, което се направи, за това, за едно по-широка разяснителна кампания. Защото ние имаме хора, които са осъдили общината, защото са нахапани от кучета. Не го забравяйте. Има поне трима-четирима, ако не са и повече. Масова практика, това е отговора на гражданите срещу безхаберието и бездействието на общината според мен. Едно по-широко популяризиране на мерките, на поведението на хората. Не когато ги нападнат, защото г-жа Топчиева в този момент, четох, че й препоръчваха да снима кучето, нали. Да снимаш кое точно куче те е нападнало, но то е нещо ужасяващо да си го помисли човек, но на някой му хрумва и това. Та тези мерки казвате г-н Ангелов, да се обади в общината. Няма лошо ама обявете в общината на кой телефон, на кого. Вървеше в официалната F******* кореспонденция, защото вие ги имате за много важен и значим така начин на кореспонденция телефон и друг служител в общината. Сега разбирам, че вие отговаряте за бездомните кучета. Така че дайте малко яснота на тези хора и го направете не на заседанието на Общински съвет, не на комисия. Аз така или иначе исках да чуя, ние ще направим това, това и това, стартираме. Топчиева, повече като всеки гражданин на общината е наясно, че за седмица, за две, за месец, за два, няма да се реши проблеми, но хората имат очаквания от нас и тези очаквания ние по някакъв начин трябва да подсигурим. Не мога да се съглася, че отчитайки това, което сме извършили от приемането на програмата от 21-ва година до сега, ние решаваме проблема. Проблема си стои, проблема ще продължи да си стои. Ето сега разбирам около училища, ами около „Васил Левски“ те се събират точно там кучетата. Защо стоят край училище, след като имате там специален режим за обработване там на тези кучета. Паркове, площади, ами ето на площада Кръстева е сигнализирала, не са обработени. Няма как да ви повярвам, че вие наистина сте направили всичко да осигурите спокойствието на хората. И още веднъж Ви моля г-жо Чаушева, за копието на този договор, докато не е свършило работното време на администрацията, ако разбира се не е в режим на строго секретно и недопустимо за общинските съветници. Така, че г-н Ангелов, ако имате идея за по-широко обсъждане, нищо против и граждани и общински съвет, но хората искат конкретни мерки. Това е истината. 

Г-жа Кръстева: Аз ще помоля да ни се представят двата регистъра за бездомните кучета и домашните кучета с направените кастрации през 2025 и 2026 г. Пет минути искам почивка. 

Г-н Иванов обяви 10 минути почивка. 

Г-н Иванов: С кворум от 4 комисии продължаваме днешното заседание на постоянните комисии. Не са предоставени регистрирате. Само договора, който беше изискан. До заседание желаем да бъдат предоставени.

Г-жа Хаджийска: Много по успокояващо щеше да звучи за г-жа Топчиева, като представител на хората, които наистина са пострадали от агресивни кучета, ако това, което е записано в този договор беше изпълнено. В този договор, точка 1 – срок за изготвяне на инвестиционния проект във фаза технически проект, в съответствие с техническото задание възлиза на 35 календарни дни, считано от дата на получаване на изпълнителя и писмено уведомление за възлагателно писмо от страна на възложителя за стартиране изпълнението на дейност – проектиране. И ако си направите сметка, че договора е сключен на 5.11., било е необходима един месец, за да се връчи. Става 5.12. Днеска сме 27.02. следващата година, тоест тези 35 календарни са изтекли. Та може ли г-жо Чаушева, общинските съветници присъстващи тук и г-жа Топчиева да види този технически проект и да се убедим, че общината е предприела нещо. Обекта е интересен – Ветеринарно-медицинска амбулатория втора категория реконструкция и преустройство на съществуваща сграда с идентификатор….. и упражняване на авторски надзор в процеса на изпълнение на обектите. Та имаме ли вече ние готов проект във фаза технически, към днешна дата? Изтекли са повече от 35 дни календарни.  

Г-жа Чаушева: Да, предоставихме договора, който е сключен в началото на месец ноември, но преди да стигнем до сключването на този договор, ще ви кажа, че ни отне така време да се запознаем с тази материя, защото съгласете се, че не правим технически задания за такива амбулатории често. Не сме правили такова нещо. Значи техническото задание изискваше време, след това проучвахме кои фирми биха могли да изпълнят тази задача. Оказа се, че технолозите, които могат да проектират тази част съществената в тази ветеринарна амбулатория са определен брой в цяла България. Търсихме, то инж. Хаджийски води разговори. В крайна сметка в Кърджали открихме такъв технолог, който се съгласи да бъде част от екипа на фирмата, така че договора чак тогава беше сключен. Казах, че вече са започнали проектиране проектантския колектив. Те бяха миналата седмица тук, но реално възлагателното писмо е от миналата седмица, защото тогава имаха готовност да дойдат. Може и да успеем, казах Ви какви са трудностите. Значи в България такива технологии са може би се броят на пръстите на ръцете ни. Срокът тече от датата на изпращане на възлагателно писмо, когато проектантите имат готовност да започнат работа. Така, че срока не е изтекъл. Възможно е ще видим, има различни условия, които трябва да бъдат изпълнени. По отношение на тези 20 000, които г-жа Кръстева спомена, 2024 беше определен обект за временен приют, нали всички си изяснихме, че такова понятие в нормативната уредба няма. Така че на тази ветеринарно-медицинска амбулатория се спряхме с приемане на капиталовата програма, нали само за уточнение. В заключение да кажа, чухте г-н Ангелов, каза „ние не бездействаме“ може да са ограничен обем действията, но  ние продължава в борбата да бездомните кучета. 

Г-жа Кръстева: Очевидно трудно е изпълнението на решенията на Общински съвет, г-жо Чаушева. Вие казвате, че такъв временен приют в 2024 година няма като понятие. В същата програма и план за действие за овладяване на популацията на безстопанствените кучета на територията на община Златоград, която е приета от Общински съвет, в допълнителната разпоредба, в параграф 1, точка 2 съществува временен приют с определение – временният приют е приют, в който се настаняват за отглеждане кучета, на които са извършени…., но това е за 2024 година, така че няма смисъл да го коментираме. И колеги, за да се ориентираме към приключване на тази точка, аз ще Ви предложа следния проект на решение: 

      На основание чл. 21, ал. 1, т. 23 от Закона за местното самоуправление и местната администрация, чл. 41 ал.1-3  от Закона за защита на животните, чл. 60 ал. 1 от АПК и във връзка с постъпила Петиция от жители на община Златоград, във връзка с предприемане на спешни мерки за овладяване на популацията на безстопанствените кучета на територията на община Златоград и гарантиране здравето и живота на жителите, ОБЩИНСКИЯТ СЪВЕТ
РЕШИ:
1. Възлага на Кмета на община Златоград да предприеме спешни действия за изграждане на Център за временно настаняване и осиновяване на бездомни кучета. В центъра да се извършват следните дейности:
0. мерки за кастрация, ваксинация и обезпаразитяване;
0. хуманно отношение към животните; 
0. подсигурени условия с предоставяне на храна и вода като престоят в Центъра да бъде осигурен до тяхното осиновяване.
1. Одобрява  финансови средства в размер на 25 000 евро, необходими за изпълнение на мерките по т. 1., които  да се отразят в инвестиционната програма към Бюджет 2026 година.
1. На основание чл. 60, ал.1 от АПК и предвид високият обществен интерес, допуска предварително изпълнение на решенията по т. 1 и т. 2, поради следните мотиви: Предвидените дейности  са с обществен интерес, насочени към защита на здравето и живота на жителите на Община Златоград.

Г-н Иванов подложи на гласуване с вдигане на ръка предложения проект на решение от г-жа Кръстева. 

Комисиите гласуваха проекта на решение с 8 гласа „за“, 0 „против“ и  0 „въздържал се“ –приема се.

*************************************
По т.2 от дневния ред: Докладна записка относно: Определяне на таксиметрови стоянки на територията на град Златоград, с вх.№ ОС-113/27.01.2026г. и изх.№ 61-00-46/27.01.2026 г. постъпила от кмета на община Златоград.
Г-н Иванов: Тук пише, че има проведена среща с представителите на такситата. Имаме представител, заповядайте г-н Биджонов.
Г-н Биджонов: Здравейте! Въпроса за стоянките. Имаме 12 таксита в Златоград, от което имаме 3 стоянки. След като тези 3 стоянки не достигат искаме да се направят поне още 4, за да станат 7. За да има къде и да обръщаме. Нашето предложение е да го направим пред халето на Е. К. там на паркинга. Там да се направят стоянките и тая стоянка, която сега в момента, което са трети стоянки да се махнат, защото движението се задръства там. Идват на К** от кафето и П************ разтоварват стоки бусове и от едната страна са такситата, от другата страна като спре буса ние няма как да тръгнем. Нашето предложение да се направят там 6 стоянки. Кмета е направил среща с колегите, на която аз не бях поканен. След, което се обадих на Е. П. и попитах защо аз не съм поканен на тази среща. Отговора беше, че кмета е казал да не съм поканен аз. Това са думите на Е. П. За мен това е дискриминация по принцип и исках обяснение, обаче не ми дадоха обяснение защо е така и мислех, че кмета ще е тук да искам от него обяснение, но явно го няма е няма кой да ми даде това обяснение. Та да се върнем на стоянките. Ако може там да се направят стоянките, 6 -7 стоянки там да се направят. Не на същото място, където сега. Там онова платно да се освободи, за да може да се минава. Паркинга е 11, 12 места там може да станат, но всички таксита не застават на стоянките, но минимум 6-7 таксита имаме. Да се направят поне половината там, за да може да се освободи платното, лесно да се движи и да се сложи един знак там забранено паркирането, за да не могат да паркират коли на платното. Това е предложението, което искаме. На самата среща кмета е казал, че С. Ч. да вземе боя и знак и да направи още 4 стоянки там и тези 3 да си останат. Но тези 3 стоянки пречат, нали Ви казвам, когато идват бусове да зареждат на К**** и на П*********** да зареждат стока и започнат тогава. Ние тръгваме да излизаме, не можем да излезем, клиента ни чака и се отнема време така. Затова най-доброто решение е, ако може там да се направят 6 стоянки срещу на Е. К. там да се направят 6-7 стоянки там да се направят. Така ще има място и да си обръщаме, и да си паркираме. Защото от Г**** като тръгнат 4-5 часа, като тръгнат на работа, оставят си колите там и стоят до 4:30 следобед стоят. Тези места се заемат и ние не можем да обръщаме. Аз два, три сигнала пусках и до кмета, и до Е. П., и до полицията пусках два, три сигнала. Полицията ми отговориха, че те не могат, ако има нали затворена кола могат да вземат отношение, но вика щом колата си е на паркинг, не може да вземем никакво отношение. 
Г-н Иванов: Благодаря, г-н Биджонов. Г-жа Чаушева.
Г-жа Чаушева: Предложението на кмета на общината е тези три места, които са в дясно на улицата да останат като съществуващи и да се направят още 4 в лявата страна на същата улица. Съобразил се е с мнението на тези превозвачи, които са били на срещата. Така, че предлагам решението във вида, в който е предложено и писмено от кмета на общината. 
Г-н Илийков: Аз също като шофьор мисля като господина. Идеята е там, че когато правите примерно или ляв или десен завой и има коли, а на среща ако идва друга кола, реално няма вход, няма изход и съм склонен с другото предложение. Благодаря!
Г-жа Романова: Аз искам до заседание, ако е възможно писмено да се предоставят подписи на всички превозвачи, които са съгласни, тъй като казахте, че всички превозвачи са съгласни с това, което е предложел кмета, но се оказва, че г-н Биджонов не бил на срещата. До заседание да бъдат прикрепени подписи на всички, които са съгласни с това решение. 
Д-р Чинар: Аз не знам дали проблема, който представи шофьора на такси тук, дали е представен на самата среща. Това, че тези 3 стоянки пречат за маневри и за снабдяване на двете заведения. Не знам дали е обсъждан на самата среща на таксиметровите шофьори, но като гледам решението, което предлага кмета, най-вероятно не е обсъждано. Защото тези три места, след като пречат, не вярвам само на него да пречат, със сигурност са го обсъждали между тях си и най-вероятно предложението е да бъдат преместени тези места и да се добавят поне още 3-4. Това беше според мен искането на представителя на таксиметровите шофьори. Благодаря!
Г-н Иванов: Аз имам конкретно предложение, предлагам точката да бъде допусната до заседание, като бъде предоставена исканата информация с подписите и самия протокол от срещата. Който е съгласен моля да гласува с вдигане на ръка.

Комисиите гласуваха точката да се допусне до заседание с 8 гласа „за“, 0 „против“ и  0 „въздържал се“ –приема се.

***************************************
По т.3 от дневния ред:   Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.01.2026 - 31.01.2026 г.

Г-н Иванов: В момента нямаме представител на болницата, предлагам да допуснем точката до заседание. Който е съгласен моля да гласува с вдигане на ръка. 

 Комисиите гласуваха точката да се допусне до заседание с 8 гласа „за“, 0 „против“ и  0 „въздържал се“ – приема се.
************************************************
По т.4 от дневния ред: Информация относно: Дейността на РС „ПБЗН“ – Златоград през периода на 2025 година, с вх.№ ОС-20.01.2026г.,  постъпила от Началника на РС „ПБЗН“ – Златоград.


Г-н Иванов: Нямаме представител, предлагам да допуснем точката до заседание. Който е съгласен моля да гласува с вдигане на ръка. 

Комисиите гласуваха точката да се допусне до заседание с 8 гласа „за“, 0 „против“ и  0 „въздържал се“ 

**************************************
По т.5 от дневния ред:  Информация относно: Отчет за изпълнение на Годишната програма за управление и разпореждане със собственост през 2025г., с вх.№ ОС-165/24.02.2026г. и изх.№ 61-00-72/24.02.2026г., постъпила от кмета на община Златоград.

Г-жа Хаджийска предложи точката да се допусне до заседание.
Комисиите гласуваха точката да се допусне до заседание с 8 гласа „за“, 0 „против“ и  0 „въздържал се“ 

*************************************
По т.6 от дневния ред:  Отчет относно: Годишен отчет за изпълнението на Програмата за управление на Община Златоград за 2025 година, с вх.№ ОС-121/30.01.2026 г. и изх.№ 61-00-49/30.01.2026г., постъпил от кмета на община Златоград.

Г-жа Чаушева: Представен е отчета на кмета по програмата му за управление. Този отчет е представен в електронен вариант в Общински съвет. Предполагам, че сте се запознали. Да кажа също, че е и публикуван на официалната интернет страница на общината, така че който проявява интерес може да го прегледа.  За информация е представен.  

Г-н Иванов: Тук няма проект на решение. Допускаме отчета до заседание, който е съгласен моля да гласува с вдигане на ръка. 

Комисиите гласуваха отчета да се допусне до заседание с 8 гласа „за“, 0 „против“ и  0 „въздържал се“ 


******************************************
По т.7 от дневния ред:  Докладна записка относно: Проект на програмата за закрила на детето за 2026г., с вх.№ ОС-155/18.02.2026г. и изх.№ 61-00-65/18.02.2026г., постъпила от кмета на община Златоград.

Г-жа Чаушева представи докладната записка. 

Г-жа Хаджийска: Аз се запознах с програмата много внимателно. Направи ми впечатление, че комисията е от 24-та година. Искам тук да обявя, както на администрацията, така и на колегите, че в града има едно момче, което е член на този съвет на децата към Председателя на Държавна агенция за закрила на детето. Това е второ дете от община Златоград, което представлява Смолянска област в тази Държавна агенция за закрила на детето. Не знам дали ви е известно, но препоръчвам такива млади хора, които се ангажират с значими неща да бъдат включени в тази комисия. Ако не официално, то поне да бъдат канени. Второто нещо, което така ми се ще да кажа, това е една стандартна програма, всеки път си я четем, всеки път си я гласуваме. Но пък няма практика да имаме информация какво от тази програма е изпълнено, защото става въпрос за програма за една година. Сиреч ние сме я приели за 25-та година, ама не знаем какво е изпълнено по нея, не знаем има ли неизпълнени неща. На мен ми се губи логиката на събитията. Всяка програма със срок би следвало, когато се приема новата програма да има информация за изпълнението на предходната. Дали тази комисия или кой, това вече е решение на кмета на общината, но мисля, че е логично и допустимо да кажем какво е изпълнено от предходната програма и с какво ново обновяваме или как са се променили обстоятелствата в тази програма. В тази връзка аз предлагам до заседанието да получим информация за изпълнените дейности и да допуснем до заседанието на Общински съвет програмата.    
Комисиите гласуваха програмата да се допусне до заседание с 8 гласа „за“, 0 „против“ и  0 „въздържал се“ 

 
*********************
По т.8 от дневния ред: Докладна записка относно: Авансово финансиране на плащания по проекти, финансирани със средства от Европейския съюз и от други международни програми и договори, чрез отпускане на временни безлихвени заеми, с вх.№ ОС-149/16.02.2026г. и изх.№ 61-00-62/16.02.2026г., постъпила от кмета на община Златоград.

Г-н Иванов даде думата на г-жа Матгарудова.

Г-жа Мангарудова: Уважаеми дами и господа общински съветници, докладната записка е внесена във връзка с авансово финансиране на плащания по изпълнявани праекти. В по-голямата си част в докладната са описани подробно. Представляват проекти от Програма за развитие на човешките ресурси, тоест трудова заетост. Принципа знаете, тези проекти, които са по тази програма е, че първо се извършва плащането с бюджетни средства и след това се възстановяват от управляващия орган. Нали всяка година и миналата година в началото внесохме за този вид проекти такава докладна. Всъщност това е като цяло по отношение на докладната, тоест временни заеми, така се водят съгласно Единната бюджетна класификация и указанията на Министерството на финансите при този вид разплащане до възстановяване на средствата. Вече ако има някякви конкретни въпроси по отношение на проектите.

Г-жа Хаджийска: Аз не намерих достатъчно информация в тази докладна записка, за да я подкрепя. Посочени са някакви проекти, програми, по каито общината е кандидатствала. Като Председател на постоянната комисия за Проекти и социални дейности не съм получава информация за кандидатстване по такива проекти и програми, сиреч и за поемането на ангажименти за предварителни разходи. Така, че аз в този смисъл няма да подкрепя проекта за решение. 

Г-жа Кръстева: Във връзка с това може би преди да се кандидатства по програмите, предлагани от Дирекция „Бюро по труда“, след като се иска одобряване на финансови средства до получаване на финансите от държавата, може би трябва да се информира предварително Общински съвет и след това да се искат сумите. Колеги, аз ще Ви предложа следния проект на решение: 

На основание чл. 21, ал.1, т.10 и ал.2 от Закона за местното самоуправление и местната администрация, чл.104, ал.1, т.4 и т.5 и ал.4 от Закона за публичните финанси, Общински съвет – Златоград:
1. Дава съгласие временният недостиг на средства по сметки за средствата от Европейския съюз за финансиране на проекти по оперативни програми, да се покрива от временни безлихвени заеми от бюджетни сметки и сметки за средства от Европейския съюз, до възстановяването им от Управляващия орган, както следва:
1.1. За  проект „Повишаване  на  капацитета  на  служителите  на  Агенция  по социалното подпомагане във връзка с модернизиране на системата на социалната закрила, финансиран по програма „Развитие на човешките ресурси“ 2021-2027, в размер до 500 евро;

1.2. За  проект „Топъл  обяд  в  община  Златоград“ по  Програма „Храни  и основно материално подпомагане“ 2021 - 2027, в размер до 34 000 евро;

1.3. За проект „Иновативни здравно – социални услуги в Община Златоград“ по Програма „Развитие на човешките ресурси“ 2021-2027, в размер до 8 000 евро;

2. 	Дава съгласие временният недостиг на средства за финансиране на проекти по оперативни програми, изпълнявани от училищата, да се покрива от временни безлихвени заеми от бюджетни сметки на второстепенните разпоредители с бюджет, до възстановяването им от Управляващия орган, както следва:
2.1 За проект „Младежки практики“, финансиран от Програма „Развитие на човешките ресурси“ 2021-2027, изпълняван от СУ „Антим I“ гр.Златоград, в размер до 1 100 евро;
2.2 За проект „Младежки практики“, финансиран от Програма „Развитие на човешките ресурси“ 2021-2027, изпълняван от ОУ „Св. Св. Кирил и Методий“ с. Долен, в размер до 1 100 евро;
2.3 За проект „Младежка заетост +“, финансиран от Програма „Развитие на човешките ресурси“ 2021-2027, изпълняван от ОУ „Васил Левски“ гр. Златоград, в размер до 4 000 евро;

3.Срокът на  възстановяване на заемите, съгласно чл.104, ал.4 от Закона за публичните финанси, се обвързва със сроковете на ползване на съответното финансиране със средства от Европейския съюз и свързаното с тях национално съфинансиране и може да превишава края на бюджетната година.

Г-н Иванов даде думата на г-жа Романова.

Г-жа Романова: Понеже кмета на Долен е тук. Не знам дали точно към нея трябва да се обърна, но можете ли Вие да ни разясните за какви младежки практики става въпрос в училището.

Г-жа Топчиева (кмет на с. Долен): Здравейте на всички! До колкото ми е известно да, има момиче, което работи в училището по програма, но какво точно изпълнява, не мога да кажа. Да, познавам момичето. Виждам я всеки ден, когато, понеже и аз имам дете в това училище, но какво всъщност, може би директора по ясно маже да обясни. Знам че работи момичето, но до там. Благодаля!

Г-н Иванов: То беше редно и директорите да присъстват тук. 

Г-жа Хаджийска поиска 5 минути почивка. 

Г-н Иванов обяви 5 минути почивка.


Г-н Иванов: С кворум от 5 комисии продължаваме заседанието на постоянните комисии. Има постъпило предложение за проект на решение от г-жа Кръстева, който подлагам на гласуване. Който е съгласен моля да гласува с вдигане на ръка.  

Комисиите гласуваха проекта на решение предложен от г-жа Кръстева с 8 гласа „за“, 0 „против“ и  0 „въздържал се“

***************************
По т.9 от дневния ред: Докладна записка относно: Бюджетни разплащания през 2026г. до приемане на бюджета на Община Златоград за 2026 г., във връзка с прилагане на чл.3, ал.2, изречение трето от Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г. и Решение № 47 от 21.01.2026г. на Министерския съвет, с вх.№ ОС-128/02.02.2026 г. и изх.№ 61-00-53/02.02.2026 г., постъпила от кмета на община Златоград.

Г-жа Мангарудова: Уважаеми госпожи и господа общински съветници, докладната записка от кмета на община Златоград е внесена във връзка с чл.3, ал. 2 от Закона за събиране на приходи и извършването на разходи през 2026 г. Знаете, при условията на неприет Закон за държавния бюджет на Република България за 2026 се изпълнява така наречения удължителен закон, с който се урежда реда за събирането на приходите и извършването на разходи през 2026 година до приемането на Закона за държавния бюджет, при спазване на изискванията на чл. 87 и чл. 98 от Закона за публичните финанси. В чл. 3, ал. 2 от закона се предвижда първостепенните разпоредители с бюджет да преоритизират разходите си, като разходите за заплати и социалните плащания са приоритет и се изплащат в пълен размер. Изречение трето от чл.3, ал.2 предвижда в сила от първи януари е въведено ограничение за намаляване или увеличаване на работните заплати с изключение на служителите на минимална работна заплата и еднократна индексация на всички останали в размер на натрупаната към 31.12.2025 г., годишна инфлация. С решение 47 от 21.01.2026г. на Министерски съвет за целите на прилагане на чл. 3 е посочено, че годишната инфлация към 31 декември е в размер на 5 на 100. В тази връзка и предвид чл. 4 от Постановление № 67 от 2010 година за заплатите в бюджетните организации Общинския съвет утвърждава разходите за заплати на персонала и определя възнагражденията на кметовете, съгласно както и чл. 21, ал.1, т. 5 от Закона за местно самоуправление и местна администрация. Тази докладна и предложението е свързано с тази мярка, която има компенсаторен характер и е в съответствие с действащата нормативна уредба. Това накратко по внесената докладна записка, ако имате въпроси съм готова да отговарям. Благодаря! 

Г-н Иванов подложи на гласуване проекта на решение с вдигане на ръка.

Комисиите гласуваха проекта на решение с 0 гласа „за“, 0 „против“ и  8 „въздържал се“

*************************
По т.10 от дневния ред: Докладна записка относно: Заявление от „Л***** Б******* ****“ **** с вх.№ 52-00-836/22.12.2025 г. за допускане изработването на Подробен устройствен план – устройствена план-схема  за обект: „Нова КЛ 20 кV от КРУ № 14 на РУ 20 кV на п/ст „Ерма река“ до ОСЕЕ с инсталирана мощност 10 MW и капацитет 40MWh, намиращи се в УПИ І и УПИ ІІ, кв.8 по ПУП на с.Ерма река, с вх.№ ОС-175/26.02.2026г. и изх.№ 61-00-77/26.02.2026г., постъпила от кмета на община Златоград.

Г-н Иванов даде думата на г-жа Хаджийска. 

Г-жа Хаджийска: Лично аз и колегите общински съветници от групата ще подкрепим този проект за решение, водени от идеята, че всяка инвестиция в Община Златоград задължително трябва да бъде подкрепена от Общински съвет. Така като сме правили досега и сме подкрепяли всеки инвеститор, който е решил да дойде или да направи нещо в тази община. Нещо повече, ще ви припомня, уважаеми колеги, че във времето назад сме имали случаи, когато сме изчаквали поправки на решения, поправки на проекти за ферми и така нататък… И винаги групата е подкрепяла всеки проект за решение касаещ инвестиция. Призоваваме Ви и сега да направите това. Водени от мисълта, че в община Златоград всеки инвеститор местен или външен е добре дошъл, стига той да е коректен. 

Г-н Иванов попита за други коментари, такива не постъпиха и той зачете проекта на решение, след което подложи на гласуване с вдигане на ръка.   

Комисиите гласуваха проекта на решение с 8 гласа „за“, 0 „против“ и  0 „въздържал се“

*************************
По т.11 от дневния ред: Информация относно: Отчет за реализираните дейности през 2025 година, които допринасят за постигане на заложените цели и мерки в Програмата за опазване на околната среда на община Златоград, 2023-2028г. (ПООС 2023-2028), приета от ОбС Златоград с Решение № И 72 от 09.04.2024г., с вх.№ ОС-176/26.02.2026г. и изх.№ 61-00-78/26.02.2026г., постъпила от кмета на община Златоград.

Г-н Иванов информира, че няма проект на решение, с информативен характер е. 

Г-жа Хаджийска: Уважаема г-жо Чаушева, уважаеми колеги и гости, информацията според мен представлява отчет за реализирани дейности през 2025 година. Поне така е записано в първия абзац. Когато има отчет, аз смятам, че в края на този отчет или както вие сте го представили в табличен вид, трябва да има една колонка, която да отчита до къде са стигнали тези дейности. Започнати, не започнати, преполовени, разполовени, ще започнат и така нататък. Представена в този вид информацията няма вид на отчет за реализирани дейности през 2025, които допринасят за постигане на заложените цели и мерки. Имаме колона – цел, мярка, изпълнени дейности, кратка характеристика, източници, стойност и така нататък. Но аз самата не можах да намеря конкретна информация за това. След като имаме тук примерно основен ремонт на ул. „Ерма“ на какъв етап сме в момента. На стр. 4 – основен ремонт на ул. „Ерма“ от осова до осова изграждане на канализационен клон и една абревиатура тук КПИИ и не съм на ясно на какъв етап е изпълнена дейността. Същото се отнася и за голяма част от останалите неща. В този смисъл не че се иска моето решение, но аз такава информация предоставена ми като отчет не приемам като отчет. 

Г-жа Чаушева: Опитали сме с в кратка характеристика да дадем насока за изпълнение, но сте права, че може би трябва с конкретна колона да се изясни. Иначе ето на ул. „Ангел Киряков“ имаме одобрено финансиране през 2025 година, предстои да се реализира, защото все още трябва да се проведе процедура по избор на изпълнител. Така, че условно е казано, че реализацията ще бъде през 2026 година. Както и на основен ремонт на ул. „Ерма“, обект канализационен клон, комплексен проект за инвестиционна инициатива, това е съкращението. Иначе, да има финансиране, размера е определен, ще се реализира през 2026 година.  Трябва да изберем изпълнител на този обект. Иначе има работен проект, ние сме кандидатствали пред Предприятието за управление на дейности по опазване на околната среда с проект разрешение за строеж. Да, може би сте права, че е необходима повече информация. Иначе ето третата, подпорната стена изгражда се. Към момента не е приключило изграждането на стоманобетонната стена по левия бряг на р. Върбица в Златоград. Имаме отпуснати средства за укрепване на две свлачища на територията на общината – Аламовци и Страшимир. Ще се провежда отново процедура за избор на проектант. Тук сме на етап проектиране. Външния водопровод предстои обществена поръчка за избор на изпълнител. За центъра за възстановяване и рекреация в село Ерма река, мисля че давахме информация по-подробна, но там също сме на етап изготвяне на технически проект. В сградата на училището в село Старцево проекта е приключил. Две сгради многофамилни са завършени, това са Зора и Албена. Тази година предстои да започне изпълнението на още 31 сгради. И предпоследният обект е фотоволтаични системи, изграждане на такива в социални центрове и там все още се извършва проектиране. И улиците по селски райони, вие ги знаете. Има сключени за някои споразумения, избор на изпълнители и реализация през 2026 година. 

Д-р Чинар предложи тази информация да бъде дадена за сесията. 
       

***********************
По т.12 от дневния ред: Молби и жалби от жители на Община Златоград;

Г-н Иванов даде думата на г-жа Кръстева. 

Г-жа Кръстева представи ново постъпилите молби и жалби от жители на общината.  

· Искане от жители на с. Старцево относно: Помещение за Клуб на пенсионера, с вх.№ ОС-159/19.02.2026г.

Г-жа Кръстева: Изпратено е искането до кмета на общината за становище, но нямаме такова. 

Г-н Иванов: Това са в по-голямата си част членове на пенсионерски клуб и такива хора, които желаят да посещават пенсионерски клуб. Обаче предвид на това, че помещението, което ползват е в двора на училището на по-малко от 200 метра разстояние. Има проблем първо те са хора, които част от тях пушат, постоянно са подлагани на проверки. Помещението е предоставено на инвалидите не е на пенсионерите. Освен това те са описали там, горе върху тях има шивашки цех, върху въпросното помещение, което ползват на инвалидите и се чува в работно време, то е нормално, шивашки цех е страшен тътен. Проверил съм го лично. Има свободно помещение. Тук правя конкретно предложение. С докладна на г-н Янчев от 15.01.2026 г. за УПИ югоизточен калкан е записано. Да, става въпрос за Ориент, магазин кв. 26 на Старцево. В момента помещението е, имаме пратени материали към докладната, е свободно и голяма част от хората, които са се подписали тук, това помещение е изградено на бригадни начела във времето назад са участвали в строителството. Кой с материали, кой със труд. Самите хора, които са го подписали заявяват това нещо. Аз смятам, че е редно да го дадем за клуб на пенсионера това помещение и правя конкретно предложение общинска администрация да изготви проект на решение до заседание и да бъде отдадено за клуб на пенсионера. 

Г-жа Цекова: Значи през времето, което имах в рамките до обяд, няма регистриран клуб на пенсионера. За да имаме договорни отношения, ние трябва да имаме юридическо лице с нестопанска цел в обществена полза, което да бъде регистрирано съответно по надлежния ред. И в случая каквото и да говорим първо трябва да бъде регистрирано такова юридическо лице. Нямаме насреща с кой. 

Г-н Иванов: Тогава аз имам конкретен въпрос. Как отпускаме средства за Клуб на пенсионера в село Старцево, субсидия? На базата на какво? Значи, не може да нямаме регистриран клуб. Това едното с другото?

Г-жа Чаушева: Би следвало да има регистриран клуб там и аз ще проверя, не мога сега да твърдя. За другия пенсионерски клуб в Старцево. Има един, който ползва частно помещение мисля и даваме субсидии. 

Г-н Иванов: В момента ползват на инвалидите. До сесия има ли възможност? 

Г-жа Кръстева: Аз мисля, че има регистриран Клуб на пенсионера в с. Старцево. Ако няма тогава въпроса е, че трябва да си направят регистрацията и тогава да се предостави помещението. Така ли? Ако има регистрация можем да предоставим. Имаше клуб на пенсионера, на който сме предоставяли средства за помещение и аз мисля, че имат регистрация, но не знам какво се случва. Ще го проверим до заседание и ако има такъв регистриран, тогава да вземем решение. 

Г-н Иванов: До заседание моля да бъде предоставена информацията и ако има такъв регистриран клуб моля да вземем решение. 

Д-р Чинар: Ама не само дали са регистрирани, валидна ли регистрацията, от кога е регистрацията, да го има на сесията, като копие от документа и след това продължаваме нататък.

Г-н Иванов: Аз мисля да подложа на гласуване моето предложение.

Настъпи неясен дебат.

Г-жа Кръстева: Не, то предложението му е да се направи проверка при регистрирането на клуб на пенсионера и ако има да се предложи проект на решение за предоставяне на Ориент за пенсионерски клуб. Това е предложението. 

Г-н Иванов: Да, точно така. Ако има такъв регистриран клуб да се направи проект на решение/до заседание/.

Г-жа Чаушева: Само едно уточнение. Аз проверката казах ще я извършим по отношение на другия пенсионерски клуб, а тези хора нямат организация, регистрация, пенсионерска и те не са ли хора с увреждания, които искат да си направят друг клуб.

Г-н Иванов: Има хора от тези, които по-голямата си част членуват в Клуб на пенсионера. 

Г-жа Чаушева: Аз мисля, че има действащ пенсионерски клуб. То развива дейността си в едно частно помещение. Пане мисля, че сме ходили там….

Г-н Иванов: Не, не, това помещение е ползвано преди повече от 5-6 години. Те са посочили там. Сега се помещават в клуба на инвалидите. Това е същия пенсионерски клуб, няма друг. Подписали са се и допълнителни хора, които искат да станат членове. Какво трябва да се направи тук, юридически да е издържано.        

От администрацията отговориха, че трябва молбата да е от пенсионерския клуб с активна регистрация. 

Г-н Иванов: Предлагам да допуснем предложението до заседание. Който е съгласен моля да гласува с вдигане на ръка. 
Комисиите гласуваха да се допусне до заседание с 8 гласа „за“, 0 „против“ и  0 „въздържал се“


· Жалба от В. Ч. относно: Вандалски акт – пукане на гуми на автомобила му, обвързано с не разширения път на ул. „Васил Левски“ с. Старцево, с вх.№ ОС-162/23.02.2026 г. 

Г-жа Кръстева информира, че е изпратено до кмета на общината.

Г-жа Чаушева: Аз мисля, че компетентния орган тук е Районно управление Златоград.

Г-н Иванов: Значи не един път съм Ви казвал, че там вместо да решите проблема с ината, с който постъпвате, извинявам се да не обидя някой, вие го задълбочавате. Интересува ме да се отговори конкретно. Делото, което е водено с Коцарови общината го е спечелила. За какъв габарит е? Факта, че има човек, който иска да дари, да облагороди общинска собственост, ако за вас не е обстоятелство, не знам, за мен е. Този път, това проширение касае, имаше подписка от над 40 или 45 човека, която е внесена през миналата година точно за ул. „Васил Левски“. Този път касае, това проширение касае всички живущи на Оловото. Значи там разминаването е невъзможно. Хората не могат да си закарат дървата горе улицата, която е към Р. Б., горната забравил съм й имено товарните автомобили не могат да направят завой 90 градуса. Най-целесъобразно е да загърбим ината, да му удовлетворим желанието на този човек. Ще дари и пари. И не само неговото, тази подписка е подписана от 45 човека мисля, над 40 са, по памет говоря. 

Г-жа Чаушева: Аз не знам дали искате да повторим всички факти по този случай, защото нищо не правим на инат. Държа да го кажа. Има и противна подписка, сигурно с още повече подписи. Така, че няколко пъти сме казвали, че не всички хора искат това уширение. Предмета на съдебното решение не е за разширяване на улица, за благоустрояване, а за общинска площ, каквато казвали сме ползват почти всички хора там, които по някакъв начин зад оградите си са приобщили общинска площ. Вие ако имате решение давайте го, но на инат нищо не правим.

Г-жа Хаджийска: То няма как да не е на инат г-жо Чаушева, защото всеки си обсебва общинска площ и общината си мълчи. Тоест не смятам, че в случая предоставянето на такава общинска площ на всеки, който си поиска е стопанисване. Защото добрия стопанин си пази собствеността. Ако община Златоград е добър стопанин би трябвало да си пази собствеността, не да конфронтира хората 40 души за едното и 40 за другото и да тръгнем с конфронтация и противопоставяне. Да се вземе едно допустимо решение в нормален габарит, защото всички, включае и аз сме потърпевши  на такива временни решения на улици в съществуващо положение. Три метра улица и като паркира един, останалите хвърчат. Вие умишлено тук задълбочавате конфронтацията между Чолаков и хиляди предложения направи този човек. Не знам сигурно трябва да стане почетен член на ГЕРБ, за да му уважите исканията. 

Г-н Иванов: По действащия регулационен план на Старцево тази улица с какъв габарит е? Може ли някой да ми отговори на този въпрос или ако не можете сега до сесия. 

Г-жа Чаушева: Габарита е много ясен, ама той е върху регулационния план. Сега да си казвам числа, мисля че и 12 метра може да е, и 6, и 8, но достатъчно е широка улицата.

Г-н Иванов: До заседание желая да ми бъде предоставено, точно за тази отсечка копие от регулационни план на Старцево, действащия. 

· Жалба от М. К. относно: Разполагане на строителни материали върху тротоар, неправомерно заемане на обществени площи и системен тормоз относно паркирането с вх.№ ОС-156/18.02.2026 г.

Г-жа Кръстева: Може ли сега да се отговори или на заседание? 

Г-жа Цекова отговори, че чакат становище от кмета на с. Старцево.  

Г-н Иванов: През месец ноември, предпоследната сесия за годината, поисках писмен отговор за неугледния терен пред църквата, воден точно от проблемите, които се създават там. И други оплаквания лично аз имам в тази посока, затова го поисках. Нямам отговор какво е заплатено от месец октомври до сесията ноември. Октомври 2025 година, нямам отговор. Вие не желаете да давате отговори на съветници, но то и това няма да продължава така, надявам се. Там системно са заплашвани хора и са гонени, които ходят, когато е пазарния ден – четвъртък. На никой не искам да преча на бизнеса, но не е това начина. Оплаквали ми са се пазарджии, не се дава нито в контейнер там в близост до въпросния господин да се изхвърля боклук, биват гонени, не разрешава паркиране на други автомобили. Неговите мисля, че са около 5 на брой. Еми сега защо там нямаме отговор, а примерно за г-н Чолаков, защото е критик на администрацията имаме светкавичен отговор, който никога няма да го устрои човека, не само него и потърпевшите от Оловото. Защо е този двоен аршин? Това ми е въпроса.

· Заявление от А. Т. относно: Срутена подпорна стена, която подпира имота му, с вх.№ ОС-153/18.02.2026 г.
Г-жа Кръстева: Има подпорна стена, но ние не знаем дали е в частен имат или е общинска. Ако може до заседание да ни дадете отговор? 

· Молба от „С***** – **“ *** относно: Учредяване право на строеж за изграждане на сграда за производство и услуги, с вх.№ ОС-117/28.01.2026 г.
Г-жа Кръстева информира, че е дадено за становище, но няма отговор. 

· Жалба от Д. Л. относно: Направа на подход до къщата й, с вх.№ ОС-85/22.01.2026г.
Г-жа Кръстева: Какво се случва с подхода на ул. „Върбица“ или там с предложения имот на ул. „Юбилейна“? Какво стана там? Бяхме взели спешно решение за преговори. Какво се случва? 

Г-жа Чаушева: Всъщност вече имаме отреждане нова улична регулация продължение на ул. „Върбица“ и тази година ще предложим и проектиране, но се случи като процедура.

Г-жа Кръстева: В смисъл, че вече може да имат достъп всички живеещи на….

Г-жа Чаушева: Сега специално за госпожата, ние сме кавали, че от Върбица е техният достъп. Сега неразбирането между съсобственици и тя не може да ползва този достъп и е по-удобно в дерето, където е ул. „Юбилейна“. Мислихме, че това продължение на „Върбица“ биха могли и те да го ползват, но те твърдят, че терена е такъв, че няма да ги устройва тях. Препоръчали сме да си направят доброволна делба и да си минават през парцела и да излизат на Върбица, но и това са процедури, които те трябва да се решат. Сега другия случай дали и Юбилейна да проектираме. Говорили сме, че и там ще е много трудно. Но на Върбица има влязло в сила ПУП и ще предложим и проектиране, за да може поне Партаджиеви и върху сградата на Лилова ще стигне, но колко ще им е удобен.   

· Молба от М. Б., относно: Срутена част от подпорна стена към реката с вх.№ ОС-34/15.01.2026 г. 
Г-жа Кръстева: Тук тези хора бяха изключително притеснени, защото по време на дъждовете се получи подкопаване на подпорната стена и застрашава имота. Г-жо Чаушева, в такива случаи не може ли да ги подаваме тези обекти към бедствия и аварии да получават помощ? Те наистина са притеснени хората, че може да се случи нещо с имота им. 

Г-жа Чаушева: Самата процедура има такъв вариант нали, когато нещо стихийно, аварийно се случи, но първия документ, който искат е застраховка на сграда, имот, така че не знам дали там можем да успеем. То е препоръчано, те са заскалили този терен. Сега успяваме с корекция на река, когато общината кандидатства, правим подпорни стени, като корекция на река, но първо проектиране трябва да се кандидатства за нов проект. Така че сме го казали, че евентуално нали в капиталовата тази година дали ще има проектиране, какво ще се случи, но в момента те са заскалили мястото. Моето мнение е поне, че сградата би следвало да е на здрава основа.  

· Молба от Т. М., Председател на РО Смолян към Съюза на слепите в България, с вх.№ ОС-1044/29.12.2025г., относно: Предоставяне на помещение за дейност на Териториалната организация на слепите гр. Златоград
Г-жа Кръстева: Дали имаме свободно или освобождаващо се помещение, което може да им се предостави? 

Г-жа Цекова отговори - не. 

Г-жа Кръстева: Нека да ни се отговори писмено тука. 
 
· Искане от Д. Т.. и Ю. К. относно: Рушаща се земна маса до къща им, която се намира на ул. „К**** Ф******“, с вх.№ ОС-970/28.11.2025г.

Г-жа Кръстева: Хората пак бяха много притеснени по време на дъждовете, защото наистина се създава нещо като свлачище. Вашето становище е че не е свлачище, но хората наистина са притеснени. Тук какво правим? 
 
Инж. Хаджийски: Възложено е проектиране и в момента се проектират останалите части, които не бяха проектирани за ул. „Кольо Фичето“. Това са инженерна геология, конструкция и ВиК и водопровод и канализация. В момента тече процедурата. 

Г-жа Кръстева: Щом е възложено проектирането, като срок, вие имате срок на…

Инж. Хаджийски: Срока мисля, че беше 45 дни от възлагането, преди нова година е възложено. 

Г-жа Кръстева: Инж. Хаджийски, сега проектирането извършено ли е по всички изисквания, за да не се случи да сключи пак договор и изпълнителя да каже, че не е проектирано както трябва, както се случи в предходна година. 

Инж. Хаджийски: Да.

Г-жа Кръстева: Вече всичко е включено? 

Инж. Хаджийски отговори – да. 

· Молба от З. К. с вх.№ ОС-1034/16.12.2025г., относно: Опасност от срутване на подпорна стена в с. Долен.

Г-жа Кръстева информира, че отговора му е изпратен. 
· Подписка от жители на с. Старцево с вх.№ ОС-1002/09.12.2025г., относно: Ограничаване на скоростта на МПС по улица „Маврузия“

Г-жа Чаушева: Още не е имало заседание на тази комисия. Обикновено е на тримесечие, така че още не е разглеждана в комисиите. 

Г-н Иванов: Там е описано с асфалт да се направи, а имаме ли свободни такива, които се монтират? Защото в последствие се обединяват хората, че ще е по-добре такъв, защото зимата малко е стръмно там. Дали имаме наличен? 

Г-жа Чаушева:  Добре може и този вариант да разгледаме. Да ви кажа те се амортизират с времето и сега в момента не знам. Миналата година сме слагали някъде, другаде не сме. Така, че то свободни никога няма, те се поръчват конкретни и се амортизират.

Г-н Иванов: За кога предвиждате заседанието на тази комисия.

Г-жа Чаушева: Евентуално към март месец ще бъде, на тримесечие.    

· Заявление от М. М., с вх.№ ОС-1013/11.12.2025г., относно: поставяне на огледало на ул. „Стефан Стамболов“ срещу изхода на ул. „Марица“ с цел осигуряване на безопасността на движението. 

Г-жа Кръстева: Следващия въпрос г-жо Чаушева, е относно въпросното огледало за обратно виждане, за което ние ви предложихме да гласуваме средства и вие казахте, че имате средства и че това ще бъде направено. Вече сме февруари месец и огледало няма поставено. На мен честно казано ми е неудобно да срещна този човек, защото той три пъти идва до Общински съвет. Какво се случва с това огледало? Значи имате средства, но нямате желание да работите, така ли да го разбирам? Защото на предходно заседание в 2025 година, сега по памет ноември или декември беше, ние предложихме да гласуваме сума за огледало за обратно виждане. Така ли беше колеги? 

Общинските съветници отговориха – да. 

Г-жа Кръстева: И вие ни уверихте, че имате средства и че ще се справите с това. Вече сме в кроя на февруари, отиваме в март месец и огледалото го няма. Как да си го обясним? 

Г-жа Чаушева: Аз казах, че имаме решение на тази комисия, пък изпълнението вече нали кмета кога и с какви средства. 

Г-жа Кръстева: Кажете му на кмета малко да поработи.

Настъпи неясен дебат. 

Г-жа Кръстева: Имахме проект на решение да Ви предоставим средства и вие казахте, че средства имате. Значи вие средства имате, отказахте ние да дадем допълнително средства, беше въпрос на организация и в март месец нямаме още едно огледало. Ами ние едно огледало ако не можем да сложим г-жо Чаушева, аз не знам защо не затворим общината. 

Г-жа Чаушева: Не сме правили поръчки, сега е нов бюджет. Не знам какво да Ви кажа. Има решения, които чакат изпълнение. 

Г-жа Кръстева: Колеги, аз Ви предлагам да вземем проект на решение до един месец да се сложи огледалото на улицата. Проектът на решение ще бъде оформен за заседанието и кмета да даде отговор за изпълнение на решението. Моля да го подложите на гласувате. 
Г-н Иванов подложи на гласуване предложението от г-жа Кръстева. 

 Комисиите гласуваха предложението на г-жа Кръстева с 8 гласа „за“, 0 „против“ и  0 „въздържал се“ 

· Заявление от В. Ц., с вх.№ ОС-885/24.10.2025г., относно: Уширяване на улична отсечка в с. Ерма река.

Г-жа Кръстева информира, че няма отговор. 

Г-жа Чаушева: Ще го предложим в инвестиционната програма за проектиране, явно няма подход. 

*********************************
По т.13 от дневния ред:  Други

Г-жа Кръстева: Колеги, в точка „Други“ искам да Ви запозная с Решение № 63 от 16.01.2026г. Кмета на община Златоград е завел дело срещу решение на Общински съвет и решението е, че Административен съд Смолян отхвърля жалбата на кмета на община Златоград срещу Решение № 464, с което е потвърдено Решение № 454. Това е за изпълнение на втората част за преобразуване на пазара в съществуващия му вид, Ви запознавам. Не знам г-жо Чаушева, дали има последващи действия тук или не сте запозната? 

Г-жа Чаушева отговори, че не е запозната. 

Г-жа Кръстева: Добре. И колеги, също съм упълномощила адвокатско дружество, за  завеждане на дело за предоставяне на справките, които са по Правилника на Общински съвет, тъй като ние работим в абсолютно затъмнение. Нямаме предоставени справки относно искания от съветници, последната е от месец май 2025 година. По Правилника за работа между Общински съвет и общинска администрация има ежемесечно предоставяне на справки, които кмета не желае да предоставя на Общински съвет. Искани са няколко пъти и има заведено дело 37 от 2026 година. Това е, което исках да Ви информирам. 

**********************************

По т.14 от дневния ред: Еднократна финансова помощ за новородени/ осиновени деца на територията на Община Златоград.

Д-р Чинар: Аз искам, когато гласуваме, въобще разглеждаме молбите за помощи на гражданите, точката да не бъде в края на програмата на заседанията, защото от дясната ми страна хората се изморяват, от ляво съща се изморяват. От дясно напускат, изнервят се и накрая не остава хора и така затлачваме напред хората с помощи, които искат. И сега, ако може, това е процедурно предложение да изместваме тази точка винаги в по-предни позиции. Това е. моето предложение.  

Г-н Иванов обяви режим на закрито заседание. 

· Заявление от З. У. за първо родено дете – 510,95 евро.

Комисиите гласуваха с 8 гласа „за“, 0 „против“ и  0 „въздържал се“


******************************
По т.15 от дневния ред: Молби за еднократна финансова помощ. 

Г-н Гюнелиев поиска 5 минути почивка.

Г-н Иванов обяви 5 минути почивка. 

Г-н Иванов: С кворум от 5 комисии продължаваме по точката. Обявявам режим на закрито заседание. 

Г-н Гюнелиев предложи на всички нуждаещи се да се отпуснат средства в размер на 500 евро.

Комисиите гласуваха предложението на г-н Гюнелиев с 8 гласа „за“, 0 „против“ и  0 „въздържал се“

· К. Д. – 500 евро. 

Комисиите гласуваха с 8 гласа „за“, 0 „против“ и  0 „въздържал се“ 

· Т. А. – 500 евро

Комисиите гласуваха с 8 гласа „за“, 0 „против“ и  0 „въздържал се“

· К. С. – 500 евро

Комисиите гласуваха с 8 гласа „за“, 0 „против“ и  0 „въздържал се“

· И. Г.– 500 евро

Комисиите гласуваха с 8 гласа „за“, 0 „против“ и  0 „въздържал се“

· В. Х. – 500 евро

Комисиите гласуваха с 8 гласа „за“, 0 „против“ и  0 „въздържал се“

· З. Т. – 500 евро

Комисиите гласуваха с 8 гласа „за“, 0 „против“ и  0 „въздържал се“

· С. П. – 500 евро

Комисиите гласуваха с 8 гласа „за“, 0 „против“ и  0 „въздържал се“

· Ж. М. – 500 евро

Комисиите гласуваха с 8 гласа „за“, 0 „против“ и  0 „въздържал се“

· З. С. –  починала е. 


· С. Б. – 500 евро

Комисиите гласуваха с 8 гласа „за“, 0 „против“ и  0 „въздържал се“

· А. Б. – 500 евро

Комисиите гласуваха с 8 гласа „за“, 0 „против“ и  0 „въздържал се“

· М. Ч. – 500 евро

Комисиите гласуваха с 8 гласа „за“, 0 „против“ и  0 „въздържал се“

· А. Б.– 500 евро

Комисиите гласуваха с 8 гласа „за“, 0 „против“ и  0 „въздържал се“

· М. П. – 500 евро

Комисиите гласуваха с 8 гласа „за“, 0 „против“ и  0 „въздържал се“

· З. Х. – 500 евро

Комисиите гласуваха с 8 гласа „за“, 0 „против“ и  0 „въздържал се“

· Р. М.– 500 евро

Комисиите гласуваха с 8 гласа „за“, 0 „против“ и  0 „въздържал се“

· Н. Х. – 500 евро

Комисиите гласуваха с 8 гласа „за“, 0 „против“ и  0 „въздържал се“

· [bookmark: _GoBack]Ж. К. – 500 евро

Комисиите гласуваха с 8 гласа „за“, 0 „против“ и  0 „въздържал се“



***************************




Поради изчерпване на дневния ред, господин Иванов  закри съвместното заседание на постоянните комисии към Общински съвет – Златоград.

